CELEX: 62018TN0646
Language: sk
Date: 2018-10-26 00:00:00
Title: Vec T-646/18: Žaloba podaná 26. októbra 2018 – Bonnafous/Komisia

21.1.2019   
            
            
               SK
            
            
               Úradný vestník Európskej únie
            
            
               C 25/42
            
         
      Žaloba podaná 26. októbra 2018 – Bonnafous/Komisia
      (Vec T-646/18)
      (2019/C 25/55)
      Jazyk konania: francúzština
      
         Účastníci konania
      
      
         Žalobkyňa: Laurence Bonnafous (Brusel, Belgicko) (v zastúpení: A. Blot a S. Rodrigues, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú;
               
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby na zrušenie rozhodnutia Komisie z 9. októbra 2018, ktorým sa zamieta opakovaná žiadosť o prístup k dokumentu (audítorská správa ľudských zdrojov výkonnej agentúry „Vzdelávanie, audiovízia a kultúra“ z roku 2018 s interným registračným číslom ARES(2018)361356 a z 21. januára 2018) žalobkyňa uvádza tri žalobné dôvody.
      
                  1.
               
               
                  Prvý žalobný dôvod založený na porušení nariadenia č. 1049/2001, článku 15 ods. 3 ZFEÚ a článku 42 Charty z dôvodu, že Komisia porušila svoje povinnosti, ktoré jej prináležia pri uplatnení práva verejnosti na prístup k dokumentom inštitúcií a povinnosti transparentnosti.
               
            
                  2.
               
               
                  Druhý žalobný dôvod založený na porušení článku 296 ZFEÚ a článku 41 Charty, t. j. povinnosti odôvodnenia, keďže analýza vypracovaná v napadnutom rozhodnutí spočíva na všeobecných tvrdeniach a na abstraktnom odôvodnení.
               
            
                  3.
               
               
                  Tretí žalobný dôvod založený na porušení zásady proporcionality z dôvodu, že Komisia zamietla prístup k požadovanému dokumentu tým, že sa nesprávne odvolávala na všeobecný zákaz sprístupňovania.